સામાન્ય રીતે આ પ્રકારની બેઠક દિલ્હીમાં યોજાતી હોય છે, પરંતુ નરેન્દ્ર મોદીનું કદ વધવાના કારણે કેન્દ્રમાં સત્તામાં આવ્યા બાદ કેવા પ્રકારની રણનીતિ અપનાવવાની છે તે અંગેની ચર્ચા કરવા ટોચના નેતાઓ ગાંધીનગર ખાતે આવી રહ્યાં છે. પાર્ટીના ટોચના નેતાઓ દ્વારા સરકાર રચવાને લઇને વ્યૂહરચના તૈયાર કરવામાં આવનારી છે. બહુમત મળે તો સરકારને કેવું રૂપ આપવું તથા કેવા પ્રકારનો નિર્ણય કરવો તે અંગે ચર્ચા કરાશે.